stanford-oval/wikipedia huggingface dataset:
Norrskensflammanin pommi-isku
Tausta

Attentaatin taustalla oli Suomen talvisodan aikana Ruotsissa voimistunut kommunisminvastainen ilmapiiri, muun muassa maassa ilmestyneiden kommunististen lehtien julkaisua ja levittämistä yritettiin estää. Tammi-helmikuun 1940 aikana Norrbottenissa perustettiin niin sanottu "kuuden miehen komitea", jonka tarkoituksena oli tukahduttaa kommunistien toiminta läänin alueella. Se koostui oikeistolaisista toimittajista ja yhteiskunnallisista vaikuttajista, joista osa oli mukana myös talvisodan aikana vapaaehtoisapua Suomeen toimittaneessa paikallisessa liikkeessä, jolla oli yhteyksiä valtakunnalliseen Suomen komiteaan. Kommunistien lehtien julkaisua yritettiin vaikeuttaa muun muassa rajoittamalla sanomalehtipaperin toimittamista sekä tarjoamalla niiden tekniselle henkilökunnalle työpaikkoja muista sanomalehdistä. Osa komiteassa mukana olleista henkilöistä ja sen taustavaikuttajista vetäytyi toiminnasta, kun pommi-iskua alettiin suunnittelemaan. Heidän joukossaan olivat muun muassa professori Andreas Lindblom ja kansanpuolueen johtohahmoihin kuulunut Paul Wretlind, joita myöhemmin kuultiin todistajina attentaatin tekijöitä vastaan käydyssä oikeudenkäynnissä.
Pommi-isku ja tulipalo

Maaliskuun 3. päivän vastaisena yönä viisi miestä tunkeutui Norrskensflammanin kirjapainoon. Sisään he pääsivät poliisiratsian yhteydessä takavarikoidulla avaimella. Miehet asettivat kirjapainon tiloihin pommin, joka räjähtäessään kolmen aikaan aamuyöllä sytytti tuhoisan tulipalon. Vaikka palokunta ehti paikalle muutamassa minuutissa, ei rakennusta pystytty pelastamaan. Kolmannessa kerroksessa sijainneiden huoneistojen viisi asukasta onnistuivat pelastautumaan hyppäämällä palokunnan levittämiin palopurjeisiin, mutta viisi toisessa kerroksessa asunutta henkilöä kuoli. Kuolonuhrit olivat lehden talouspäällikkönä toiminut Artur Hellberg, hänen vaimonsa ja kahdeksanvuotias tyttärensä sekä toisessa huoneistossa asunut nainen ja 12-vuotias poika.
Syylliset ja tuomiot

Tapauksen jälkeen väitti Nya Dagligt Allehanda -lehti kommunistien itse sytyttäneen tulipalon. Toinen oikeistolainen lehti Norrbottens-Kuriren piti tapausta onnettomuutena, jossa mikään ei viitannut tahallisuuteen. Poliisi päätyi kuitenkin tutkimuksissaan siihen, että tulipalo oli ulkopuolisten sytyttämä ja vangitsi huhtikuussa viisi epäiltyä. Vangitut olivat kolme armeijan vänrikkiä, yksi varusmies sekä Norbotten-Kuriren -sanomalehden toimittaja Gunnar Hedenström. Muutamaa päivää myöhemmin pidätettiin myös Luulajan poliisipäällikkö ja kaupunginviskaali Ebbe Hallberg sekä armeijan kapteeni Uno Svanbom.
Oikeus ei tuominnut heitä murhapoltosta, vaan rangaistukset annettiin ilkivallan perusteella. Hovioikeus tuomitsi iskun toteuttaneet vänrikit kuuden vuoden pakkotyöhön, ja mukana ollut varusmies sai kahden vuoden pakkotyötuomion. Suunnittelijoina toimineet Hedenström, Hallberg ja Svanbom saivat seitsemän vuotta pakkotyötä. Tuomituista Hallberg kuoli pian Tukholmassa Långholmenin keskusvankilassa, muut pääministeri Per-Albin Hanssonin hallitus armahti vuonna 1944.
My Little Pony: Ystävyyden taikaa

| My Little Pony: Ystävyyden taikaa> My Little Pony: Friendship Is Magic |
| --- | --- |
 Sarjan logo.
Tyyli:  animaatio
Kestoaika:  22 min
Luoja(t):  Lauren Faust
Pääosissa:  Tara Strong   Ashleigh Ball   Andrea Libman   Tabitha St. Germain   Cathy Weseluck   Nicole Oliver   Michelle Creber   Claire Corlett   Madeleine Peters
Alkuperämaa:   Yhdysvallat    Kanada
Alkuperäiskieli:  englanti
Verkko:   Discovery Family  Ruutu+ Lapset  Nelonen  Fox  Netflix
Esitetty:   10. lokakuuta 2010  1. syyskuuta 2012 –
Tuotantokausia:  9
Jaksoja:  222
Ikäraja:   
Tuotanto
Tuottaja(t):  Sarah Wall
Ohjaaja(t):  Jayson Thiessen   James Wootton
Käsikirjoittaja(t):  Lauren Faust   Amy Keating Rogers   Cindy Morrow   Chris Savino   Meghan McCarthy   Charlotte Fullerton   M. A. Larson   Dave Polsky   Merriwether Williams
Tuotantoyhtiö(t):  DHX Median animaatiostudio Vancouverissa   Hasbro Studios
Edeltäjä:  Pikku ponit
Seuraaja:  My Little Pony: Uusi sukupolvi
Aiheesta muualla
Virallinen sivusto
IMDb 
My Little Pony: Ystävyyden taikaa (engl. My Little Pony: Friendship Is Magic) on kanadalais-yhdysvaltalainen Hasbron My Little Pony -lelusarjan pohjalta tehty lasten animaatiosarja. Sarjan on luonut Lauren Faust, joka on työskennellyt miehensä Craig McCrackenin rinnalla sarjoissa Tehotytöt ja Foster’s Home for Imaginary Friends.
Sarjaa on 2018 vuoteen mennessä esitetty kahdeksan tuotantokautta, joista kaikilla muilla kausilla paitsi kolmannella on ollut kullakin 26 jaksoa. Kolmannella tuotantokaudella jaksoja oli puolet vähemmän eli 13 kappaletta. Suomessa sarjaa on esitetty televisiossa alkuperäisten esitysten jälkeen suomeksi puhuttuna. Ensimmäinen jakso esitettiin Suomessa Nelosella 1. syyskuuta 2012.
2018 Hasbro ilmoitti sarjan päättyvän seuraavana vuonna yhdeksännenteen kauteen. Kaudella prinsessa Celestia ja prinsessa Luna ovat vetäytymässä eläkkeelle ja suunnittelevat jättävänsä Equestrian Twilight Sparklen harteille ennen kun hän on valmis. Yllätyskäänne kuitenkin tapahtuu, kun pääpahiksen Grogarin elvyttänyt Kuningas Sombra aikoo kaapata koko Equestrian.
Juoni

Sarja seuraa Twilight Sparkle -nimistä yksisarvista, jonka tämän opettaja ja mentori, prinsessa Celestia, lähettää Ponyvilleen opiskelemaan ystävyyden taikaa. Twilight Sparkle on aluksi skeptinen asian suhteen, sillä häntä kiinnostaa enemmän opiskelu kuin ystävien saaminen. Ponyvilleen saapuessaan Twilight ystävystyy viiteen hyvin erilaiseen poniin, joista jokainen edustaa omalla tavallaan ystävyyden erilaisia osa-alueita. Twilight ystävineen muodostavat sarjan kuusi päähenkilöä. Twilightin uusia ystäviä ovat pegasokset Rainbow Dash ja Fluttershy, maaponit Applejack ja Pinkie Pie, sekä pääkuusikon toinen yksisarvinen Rarity.
Sarjan jaksot keskittyvät pääsääntöisesti päähenkilöiden arkipäiväiseen elämään Ponyvillessä ja sen ympäristössä, ratkoen arkipäivän ongelmia ja kommelluksia. Tapahtumien keskiössä on yksi tai useampia pääkuusikon jäsenistä, ja useimmissa jaksoissa on jokin ystävyyteen tai jokapäiväiseen elämään liittyvä opetus. Ensimmäisellä kaudella ponit lähettivät usein kirjeitä prinsessa Celestialle opittuaan jotain uutta ystävyydestä. Joissakin jaksoissa esiintyy myös Söpöysmerkkiklubi (engl. Cutie Mark Crusaders eli CMC), jossa Applejackin pikkusisko Apple Bloom, Rarityn pikkusisko Sweetie Belle ja heidän ystävänsä Scootaloo yrittävät epätoivoisesti keksiä erikoistaitonsa ja saada söpöysmerkkinsä. Viidennen kauden loppupuolella he viimein onnistuvatkin siinä.
Juoni > Ensimmäinen kausi

Ensimmäisen kauden kirja avautuu tarinan alkaessa. Twilight Sparkle huomaa, että vanhan ennustuksen mukaan, Kuuhun kauan sitten karkotettu Nightmare Moon -niminen paha poni on tekemässä paluuta. Nightmare Moniin tavoittena on langettaa Equestrian maa ikuiseen yöhön. Twilight Sparkle lähtee yhdessä uusien ystäviensä kanssa etsimään Harmonian Elementtejä (engl. Elements of Harmony), mystisiä taikaesineitä, joiden avulla Nightmare Moonin voi pysäyttää. Matkan aikana Nightmare Moon kokoaa kuusikon tielle esteitä ja vaaroja, mutta toisiinsa turvaten he selviytyvät vaaroista. Twilight Sparkle ymmärtää, että Harmonian Elementit ovat hänessä ja hänen ystävissään itsessään, ja voitettuaan Nightmare Moonin, Twilight Sparkle saa luvan jäädä Ponyvilleen asumaan ja oppimaan lisää uusien ystäviensä avulla. Nightmare Moon muuttuu takaisin prinsessa Lunaksi, prinsessa Celestian siskoksi. Luna pyytää siskoltansa anteeksi ja tekee sovinnon siskonsa kanssa.
Ensimmäisellä kaudella ponit myös valmistautuvat Suureen Vuosijuhlaan (Grand Galloping Gala), joka järjestettiin kauden lopussa.
Juoni > Toinen kausi

Toisella kaudella ponit saavat uuden vihollisen, Discordin, joka uhkaa laittaa koko Equestrian mullin mallin. Ystävykset kokevat koettelemuksia, mutta lopulta kivettävät Discordin uudestaan Harmonian Elementtien avulla. Toinen kausi jatkuu sitten taas ystävyyden oppimisen merkeissä ja arkipäivän kommelluksien selviämisestä.
Toinen kausi päättyy suuriin häihin, joissa Twilightin veli, Shining Armor ja Mi Amore Cadenza (kutsutaan yleensä nimellä prinsessa Cadance) menevät naimisiin. Cadance oli ollut Twilightin lapsenvahti kun tämä oli pienempi. Twilight alkaa kuitenkin epäillä Cadancea ja käy ilmi, että hän on paha vaihdokkaiden kuningatar Chrysalis paljastettuaan Cadancen kaksoisolennoksi ja huijariksi löydettyään oikean Cadancen ansiosta, jonka Chrysalisin aikomus on valloittaa Canterlotin vaihdokkaiden armeijansa avulla. Mutta Chrysalis epäonnistuu, kun Shining Amor ja Cadance voittavat  ajaakseen hänet ja hänen joukkonsa vaihdokkaat pois Canterlotistaan lähetääkseen takaisin vaihdokkaiden valtakuntaan ja hääjuhlat loppuvat hyvin.
Juoni > Kolmas kausi

Kolmannella kaudella ponit matkaavat Kristallivaltakuntaan (engl. Crystal Empire) tapaamaan toisella kaudella avioituneita Cadancea ja Shining Armoria, mutta kaikki ei ole aivan mallillaan. Twilight ystävineen onnistuvat loppujen lopuksi päihittämään julma yksisarvisen hallitsija Kuningas Sombran sekä pahat voimat ja palaavat sitten takaisin Ponyvilleen. Tämän jälkeen kolmas kausi jatkuu taas arkipäiväisempien ongelmien parissa. Kaudella Fluttershy saa Discordin muuttumaan hyväksi.
Kolmannen kauden lopussa Twilight Sparklen viiden poniystävän söpöysmerkit sekoittuvat keskenään. Twilight selvittää mysteerin ja saa kaiken ennalleen, minkä jälkeen hän tapaa prinsessa Celestian tähtisumua ympäröivässä paikassa. Celestia muuttaa Twilight Sparklen alicorniksi eli yksisarviseksi poniksi, jolla on myös pegasoksen siivet ja samalla Twilightista tulee myös ystävyyden prinsessa.
Juoni > Neljäs kausi

Neljännellä kaudella Twilight ja hänen ystävänsä kokevat kummia. Prinsessat Celestia ja Luna katoavat kenenkään huomaamatta ja prinsessa Cadance ei voi auttaa, sillä hänen pitää suojella Kristallivaltakuntaa. Niinpä Ponyville jää Twilightin hoidettavaksi. Discordia epäillään syypääksi, mutta osoittautuukin, ettei se olekaan hän. Zecoran taikajuoman avulla Twilight löytää Harmonian puun (engl. The Tree of Harmony), ja kadonneiden prinsessojen mysteeri alkaa selvitä. Twilight löytää Ikimetsästä (engl. Everfree Forest), Celestian ja Lunan vanhasta linnasta sairaan Harmonian puun, jonka hän parantaa Harmonian Elementeillä ystäviensä kanssa. Lopulta Celestian ja Luna löytyvät ja kaikki palaa ennalleen Equestriassa. Harmonian puu antaa pääkuusikolle arkun, johon tarvitaan kuusi avainta. Neljännen kauden varrella jokainen pääkuusikon jäsen joutuu tilanteeseen, jossa koetellaan heidän elementtejään.
Neljännen kauden lopussa Twilight turhaantuu prinsessana olemiseen, koska hänellä ei ole mitään kuninkaallista tehtävää, toisin kuin esim. Celestialla, joka nostaa auringon ja Lunalla, joka valvoo ja hallitsee ponien unia sekä nostaa kuun. Neljännellä kaudella vankilasta karannut Lordi Tirek haluaa kaiken Equestrian taian itsellensä. Celestia ei lähetä Twilightia kukistamaan Lordi Tirekiä vaan Discordin. Discord kuitenkin pettää Equestrian ponit ja liittoutuu Tirekin kanssa. Muut prinsessat antavat Twilightille taikansa, että Tirek ei saisi sitä. Tirek saa kuitenkin tietää siitä. Twilight kohtaa Tirekin ja Tirek tarjoaa Twilightille ehdotusta: Tirek vapauttaisi Twilightin ystävät (jonka Tirek oli napannut) ja Twilight antaisi Tirekille kaiken alicorn-taian. Twilight suostuu ja Tirek vapauttaa hänen ystävänsä ja Discordin, Discord tajuaa virheensä, että Tirek on huijannut häntä varastettuaan häneltä kaaoksen taikansa. Twilight ja muut saavat avattua arkun ja päihittävät Tirekin ja lähettävät hänet takaisin vankilaan. Samalla Twilightin asunto kirjastossa tuhoutuu ja hänelle ilmestyy tilalle oma linna, jossa on myös paikat muille pääkuusikon poneille.
Juoni > Kuudes kausi

Kuudennella kaudella keskitytään seuraamaan kuinka Twilight yrittää ystävyyden prinsessana opettaa Starlightia ymmärtämään ystävyyden merkitystä ja saamaan uusia ystäviä, kuten Celestia opetti Twilightia ensimmäisellä kaudella. Starlight ystävystyy Trixien kanssa, josta Twilight ei ole mielissään, sillä pelkää Trixiellä olevan huonoa vaikutusta Starlightiin, Trixie tekee hänen kanssaan sovinnon. Prinsessa Cadance ja Shining Armor saavat vauvan nimeltä Flurry Heart, joka hämmentää kaikkia synnyttyään alicornina. Flurry Heart on vähällä aiheuttaa kaaoksen Kristallivaltakunnassa, sillä hän ei osaa vielä hallita voimiaan. Starlight tapaa lapsuudenystävä Sunburst, kun he tekevät sovinnon menneisyydestä jotta se ei enää toistu eikä heidän yhteytensä enää katkea, Sunburst pyytää anteeksi Starlightilta hänen lapsuutensa vuoksi ja heistä tulee jälleen taas ystäviä.
Kuudennen kauden lopussa Starlight, Trixie, Discord ja kiltti vaihdokas Thorax lähtevät vaihdokkaiden valtakuntaan, sillä kuningatar Chrysalis on palannut ja vanginnut kaikki Equestrian tärkeät ponit (pääkuusikon, prinsessat, Shining Armorin ja Flurry Heartin, samoin myös Spiken.) Vaihdokaspesässä ponitaika ei toimi eikä Discord voi käyttää kaaostaikuuttaan Chrysalisin valtaistuin vaikutuksesta, joten Starlightin on selvittävä ryhmänsä kanssa yksin. Starlight lopulta voittaa Chrysalisin Thoraxin avulla neuvomalla luopuakseen kaiken rakkauden ruokintatavoista antaakseen Chrisalisille vapaaehtoisesti torjuakseen häntä vastaan, Thorax muuttuu uudeksi muodoksi ja värikkääksi peuran sarvet vaihdokkaaksi. Starlight on keksinyt ratkaisun, että kuinka voidaan voittaa vaihdokkaat muuttamalla ne pahoista hyviksi värikkäisiksi olennoiksi ja syrjäyttämään Chrysalisin vallastaan. Hän onnistuu vakuuttamaan vaihdokkaat luopumaan rakkauden ruokintatavoista ja he alkavat kääntyä Chrysalisia vastaan. Hänen valtaistuimensa tuhoutuu räjähtäessä, ponitaika alkaa taas toimia ja vaihdokkaat muuttuvat värikkäiksi vaihdokeiksi ja hyviksi ymmärtäen Starlightin ja Thoraxin olevan oikeassa.
Vangitut pääkuusikko, Spike, prinsessat, Shining Armor ja Flurry Heart vapautuvat ja Thoraxista tulee uusi vaihdokkaiden johtaja, syrjäytetty ja kukistettu Chrysalis pakenee tuhoutunut vaihdokkaiden pesästään vannovansa kostoa jonakin päivänä Starlightille ja poistuu entisestä valtakunnastaan maanpakoon menettäneensä kaiken valtaansa epäonnistuneena taas.
Juoni > Seitsemäs kausi

Kauden aikana pääkuusikko tutustuu Equestrian sankarihahmoihin, Pilareihin, jotka joutuivat toiseen ulottuvuuteen karkottaakseen pahan Varjojen Ponin Equestriasta. He elivät tuhat vuotta sitten. Pilarit ovat:
Voiman elementti Rockhoof
Kauneuden elementti Mistmane
Toivon elementti Somnabula
Lääkinnän elementti Mage Meadowbrook
Rohkeuden elementti Flash Magnus
Loitsujen elementti Starswirl Parrakas
Twilight löytää loitsun, joka palauttaa pilarit, sillä Twilight ihailee Starswirlia kovasti. He palauttavat pilarit, mutta käy ilmi, että samalla heidän mukanaan palautuu myös Varjojen Poni. Ponit pelkäävät joutuvansa uhraamaan elementtinsä saadakseen Varjojen Ponin takaisin toiseen ulottuvuuteen. Starlight keksii, että taistelun voi hoitaa myös puhumalla. Käy ilmi, että Varjojen poni on oikeasti Pilareita ihaillut ja avustanut yksisarvinen Stygian, joka suuttui heille, koska pilarit luulivat häntä pahaksi eivätkä pitäneet häntä toverinaan. He vapauttavat Stygian pimeydestään ja pimeys joutuu limbo ulottuvuuteen. Starswil ja pilarit pyytävät Stygialta anteeksi sitä, että he olivat kääntäneet selkänsä hänelle tuhat vuotta sitten.
Kauden aikana mm. Maud Pie muuttaa Ponyvilleen, Söpöysmerkkiklubi järjestää Söpöysmerkkileirin, Fluttershy toteuttaa unelmansa, Applejackin vanhempien tarina selviää ja Rainbow Dashin vanhemmat esiintyvät.
Starlight Glimmer on saanut ensimmäisen tehtävänsä kartalta, koska hän pystyy ainoana lopettamaan Celestian ja Lunan välisen entisaikaisen suuren riidan, jotta he kohtaavat ja kukistivat pahat puoliskonsa Nightmare Moonin ja Daybreakerin.
Juoni > Kahdeksas kausi

Twilight päättää avata ystävyyskoulun, mutta rasistinen koulutarkastaja Neighsay ei pidä siitä, että koulussa on ponien lisäksi myös jakkeja, vaihdokkaita, hevoskotkia, aarnikotkia ja lohikäärmeitä. Jakki Yona, Lohikäärme Smolder, vaihdokas Ocellus, aarnikotka Gallus, hevoskotka Silverstream ja maaponi Sandbar ystävystyvät ja he muodostavat epävirallisen "nuoren kuusikon". Kauden lopussa Neighsay ymmärtää olevansa väärässä muiden Equestrian olennoiden suhteen ja pyytää anteeksi hänen itsekyytensä, typeryytensä, vainoharhaisuutensa ja virheensä vuoksi.
Tärkeitä tapahtumia on muun muassa:
Flim ja Flam palaavat
Lightning Dust tekee paluun
Kartta kutsuu Söpöysmerkkiklubia
Kartta kutsuu Starlightia ja Sunburstia
Maud löytää itselleen poikaystävän
Spike saa siivet
Chrysalis palaa
Juoni > Yhdeksäs kausi

Celestia ja Luna ilmoittavat jäävänsä eläkkeelle ja luovuttavansa valtansa Twilightille, jolloin tämä joutuu opettelemaan nopeasti tarvittavat taidot. Samaan aikaan uusi vihollinen, velho Grogar, loihtii luokseen Chrysalisin, Tirekin ja Cozy Glown sekä herättää henkiin Kuningas Sombran, joita aikoo käyttää suunnitelmansa toteuttamiseen. Sombra kuitenkin ensi töikseen pettää Grogarin ja hyökkää armeijoineen Kristallivaltakuntaan. Twilight ja hänen ystävänsä käyttävät harmonian elementtejä Sombran kukistamiseen, mutta tämä lavastaakin häviönsä päästäkseen Harmonian puun lähelle. Sombra tuhoaa puun ja elementit sen mukana, vangitsee pääkuusikon ja lähtee valloittamaan Canterlotia. Discord saa Twilightin ja pääkuusikon oivaltamaan, etteivät he tarvitse elementtejä fyysisesti, koska todellisuudessa niiden voima on heidän sisällään, ja yhdessä he voittavat Sombran lopullisesti.
Myöhemmin kauden aikana Chrysalis, Tirek ja Cozy Glow perustavat liittouman ja etsivät käsiinsä Grogarin taikuutta varastoivan kellon, jota käyttävät mestariaan vastaan. Grogar paljastuu naamioituneeksi Discordiksi, joka esitti Grogaria opettaakseen pahiskolmikolle yhteistyön merkityksestä ja luodakseen heistä Twilightille uhan siltä varalta, että tämä voi toteuttaa prinsessan velvollisuuksiaan. Kolmikko onnistuu varastamaan Discordin kaaostaikuuden, jonka he jakavat toistensa kanssa, varastavat prinsessoilta taian Grogarin kellon avulla ja uhkaavat valloittaa Equestrian. Mutta heidät kuitenkin voitetaan, sillä ponilajit ja kaikki olennot yhdistävät voimansa valtavaksi armeijaksi taisteluun  näitä kolmea roistoa vastaan. Chrysalis, Tirek ja Cozy Glow kukistetaan äärimmäisen taian voimalla, kun Twilight yhdistää kuusikon, pilarien ja hänen ystäviensä ystävyyden taian yhdeksi sateenkaaren taikasäteeksi. Discord saa kaaoksentaikansa takaisin ja palauttaa prinsessoille heidän taikansa takaisin tuhoutuneen Grogarin kellon kautta. Prinsessa Celestia, prinsessa Luna ja Discord muuttavat heidät kivipatsaiksi lopullisesti, jotta he eivät enää ole uhaksi koko Equestrialle ja koko maailmalle. Twilightin ystävät ja kaikki muut alkavat juhlia voittoa Chrysalisin, Lordi Tirekin ja Cozy Glowin kukistamisesta viimeisen taistelun jälkeen.
Viimeisessä jaksossa on kulunut 20 vuotta. Twilight on kruunattu Equestrian prinsessaksi ja hän hallitsee valtakuntaa ystäviensä avustamana. Twilightin oppilas Luster Dawn ei ole vakuuttunut ystävyyden tärkeydestä, mutta muuttaa lopulta mielensä ja hänet lähetetään Twilightin tavoin Ponyvilleen oppimaan ystävyydestä. Lopuksi Twilight näytetään ystäviensä ympäröimänä katsomassa Lusterin perään auringonlaskua vasten ja sarjan alussa nähty kirja sulkeutuu viimeisen tarinan päättyessä.
Hahmot ja keskeiset tapahtumapaikat

Sarjalla on kuusi ponia päähenkilöinä. Heidän joukossaan on yksi alicorn (ennen yksisarvinen, Twilight Sparkle), yksi yksisarvinen (Rarity), kaksi pegasosta (Rainbow Dash, Fluttershy) sekä kaksi maaponia (Applejack, Pinkie Pie). Tärkein tapahtuma paikka on Equestria eli maa, jossa sarjan hahmot asuvat. Pääartikkelissa esitellään sarjassa esiintyvät hahmot, keskeiset tapahtumapaikat sekä sarjalle ominaista sanastoa.
Fanikunta

Sarjan faneille on syntynyt ajan mittaan oma kulttuurinsa sarjan ympärille muun muassa omine termeineen, tapahtumineen ja taideyhteisöineen.
Alun perin 4chanista liikkeelle lähtenyt sarjan kohderyhmän ulkopuolella olevien fanitus levisi internetissä ja sarjasta tuli yhä tunnetumpi. Sarja onkin saavuttanut kulttisuosion. Merkittävä osa sarjan faneista on kohderyhmän ulkopuolelta olevia 12–35-vuotiaita poikia ja miehiä. Tällaisista kohderyhmän ulkopuolelta olevista fanista käytetään englanninkielistä termiä brony, joka tulee sanoista brother ja pony . Sarjan naispuolisista faneista on käytetty termiä pegasister, joka on yhdistelmä englannin kielen sanoista pegasus (suom. pegasos) ja sisterlähde?, mutta toisinaan myös naispuoliset fanit kutsuvat itseään bronyiksi. Brony-termi kattaa siis laajassa merkityksessään kaikki varsinaisen kohderyhmän ulkopuolelta olevat fanit ja kapeassa merkityksessään vain kohderyhmän ulkopuolelta olevat miespuoliset fanit.
Yhdysvaltain Baltimoressa järjestetään vuosittain Bronycon, joka kerää sarjan faneja tapahtumaan.
DVD-julkaisut > My Little Pony: Ystävyyden taikaa – yhden DVD:n julkaisut

My Little Pony: Arvokkaat pääsyliput (DVD, 2011)
My Little Pony: Welcome to Ponyville (DVD, kausi 1, 2013)
My Little Pony: Call of the Cutie (DVD, kausi 1, 2013)
My Little Pony: A Pony Party (DVD, kausi 1, 2014)
My Little Pony: Sonic Rainboom (DVD, kausi 1, 2014)
My Little Pony: Green isn't Your Color (DVD, kausi 1, 2014)
My Little Pony: Return of Harmony (DVD, kausi 2, 2015)
My Little Pony: May the Best Pet Win (DVD, kausi 2, 2015)
My Little Pony: Baby Cakes (DVD, kausi 2, 2015)
My Little Pony: Putting Your Hoof Down (DVD, kausi 2, 2015)
My Little Pony: A Canterlot Wedding (DVD, kausi 2, 2015)
My Little Pony: Spooktacular Pony Tales (kokoelma-DVD, 2015)
My Little Pony: The Crystal Empire (DVD, kausi 3, 2016)
My Little Pony: Games Ponies Play (DVD, kausi 3, 2016)
My Little Pony: Princess Twilight Sparkle (DVD, kausi, 4, 2016)
My Little Pony: Rarity Takes Manehattan (DVD, kausi 4, 2016)
My Little Pony: Maud Pie (DVD, kausi 4, 2016)
My Little Pony: Joulun taikaa (kokoelma-DVD, 2016)
My Little Pony: Twilight's Kingdom (DVD, kausi 4, 2018)
My Little Pony: The Cutie Map (DVD, kausi 5, 2018)
My Little Pony: Princess Spike (DVD, kausi 5, 2018)
My Little Pony: Canterlot Boutique (DVD, kausi 5, 2018)
My Little Pony: The Cutie Re-Mark (DVD, kausi 5, 2018)
My Little Pony: The Crystalling (DVD, kausi 6, 2018)
My Little Pony: Flutter Brutter (DVD, kausi 6, 2018)
My Little Pony: Dungeons and Discords (DVD, kausi 6, 2018)
My Little Pony: Viva Las Pegasus (DVD, kausi 6, 2018)
My Little Pony: Rock Solid Friendship (DVD, kausi 7, 2019)
My Little Pony: Honest Apple (DVD, kausi 7, 2019)
My Little Pony: Campfire Tales (DVD, kausi 7, 2019)
My Little Pony: Secret and Pies (DVD, kausi 7, 2019)
My Little Pony: The Best Gift Ever [Lahjoista parhain] (DVD, jouluspesiaali, 2019)
My Little Pony: School Daze (DVD, kausi 8, 2019)
My Little Pony: Molt Down (DVD, kausi 8, 2019)
My Little Pony: Friendship University (DVD, kausi 8, 2019)
My Little Pony: Sounds of Silence (DVD, kausi 8, 2019)
DVD-julkaisut > My Little Pony: Ystävyyden taikaa – monilevyjulkaisut

My Little Pony: The Complete Season One (5 DVD, 2014)
My Little Pony: The Complete Season Two (5 DVD, 2015)
My Little Pony: The Complete Season Three (2 DVD, 2016)
My Little Pony: Kaudet 1–3 täydellinen kokoelma (12 DVD, 2016)
My Little Pony: Kaudet 5 & 6 + kausi 4 volume 4 -kokoelma (9 DVD, 2018)
My Little Pony: The Complete Season Five (4 DVD, 2018)
My Little Pony: The Complete Season Six (4 DVD, 2018)
DVD-julkaisut > My Little Pony: Elokuva

My Little Pony: Elokuva (DVD/BR, 2018)
Elokuvan kotivideojulkaisu on listattu Ystävyyden taikaa -julkaisujen joukossa, koska elokuva on osa Ystävyyden taikaa -sarjaa ja sarjan kahdeksas kausi on suoraa jatkoa elokuvalle.
Aiheesta muualla

My Little Pony: Ystävyyden taikaa (Arkistoitu – Internet Archive) Ruutu.fi:ssa
My Little Pony: Ystävyyden taikaa Viaplay.fi:ssa